Bristoles tēma
Bristoles tēma ir tēma šaha kompozīcijā, līnijas atbrīvošanas tēmas variants, kurā viena tālšāvēja figūra, virzoties pa līniju, atbrīvo vietu otrai tālšāvējai figūrai, kas virziesies tajā pašā virzienā kā līniju atbrīvojošā figūra. Parasti tālākā spēlē līniju atbrīvojošā figūra vairs nepiedalās. Uzdevumu pakete, kurā bija angļu problēmista Franka Hili uzdevums ar šo tēmu, ieguva 1. godalgu 1861. gadā konkursā Bristolē. No šī konkursa radās tēmas nosaukums.